recursal/SuperWikiNEXT-32B huggingface dataset:
***เท็กซัส โฮลเอ็ม*** (อังกฤษ: *Texas Hold 'em*) เป็นเวอร์ชันเอกซ์บอกซ์ไลฟ์อาร์เคดของรูปแบบโป๊กเกอร์ที่ได้รับความนิยมที่มีชื่อเดียวกันซึ่งพัฒนาโดยบริษัททิกเกมส์ โดยได้รับการเปิดตัวเมื่อวันที่ 23 สิงหาคม ค.ศ. 2006 และเป็นเกมเอกซ์บอกซ์ไลฟ์อาร์เคด เกมแรกที่มีให้ดาวน์โหลดฟรี (ในช่วงเวลาจำกัด) ซึ่งหลังจาก 48 ชั่วโมง จะไม่มีการดาวน์โหลดฟรีอีกต่อไป นอกจากนี้ ยังมีให้ในเอกซ์บอกซ์ไลฟ์อาร์เคดอันพลักด์ วอล. 1 ซึ่งมีจำหน่ายสำหรับการซื้อปลีก รวมทั้งคอนโซลเอกซ์บอกซ์ 360 พรีเมียม และเฟิร์มแวร์ซูน

เกมนี้มีโหมดผู้เล่นเดี่ยวสามโหมด รวมถึงการเล่นแบบมาตรฐาน, การเล่นแบบทัวร์นาเมนต์ และสถานการณ์ต่าง ๆ นอกจากนี้ ยังรองรับผู้เล่นสูงสุดแปดคนในเอกซ์บอกซ์ไลฟ์ และปัจจุบันได้รองรับกล้องเอกซ์บอกซ์ไลฟ์วิชัน

ทั้งนี้ ในเดือนพฤศจิกายน ค.ศ. 2006 เงินที่อยู่ในครอบครองของผู้เล่นทุกคนและกระดานผู้นำของเกมถูกรีเซ็ต เพื่อ "ขจัดคะแนนที่สูงเกินจริง" ที่ผู้เล่นบางคนทำได้ อันเป็นผลมาจากการเอาเปรียบ

อ้างอิง
-------

1. ↑  "Texas Hold 'em Review (Xbox 360)". *Teamxbox*. สืบค้นเมื่อ 2006-09-21.
2. ↑  "Texas Hold 'em patched", Eurogamer.net, by Tom Branwell, November 29, 2006; web page retrieved February 18, 2010.
3. ↑  Betflik Betflix Market Review. สืบค้นเมื่อ 2023-09-22
**สำนักรัฐมนตรีว่าการสกอตแลนด์** (ภาษาเกลิกสกอต: *An Oifis Albannach*) เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับ งานที่เกี่ยวกับกิจการภายในสกอตแลนด์ โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า *เสนาบดีใหญ่ในสมเด็จฯฝ่ายสกอตแลนด์ (รัฐมนตรีสกอตแลนด์)* โดยรับโอนหน้าที่บางส่วนจาก กระทรวงยุติธรรมแห่งสหราชอาณาจักร

หน้าที่
-------

หน้าที่ของกระทรวงคือการดูแลงานที่เกี่ยวกับกิจการภายใน สกอตแลนด์ และความสัมพันธ์ระหว่างสกอตแลนด์กับ รัฐบาลสหราชอาณาจักร รวมถึงเป็นสื่อกลางในการสื่อสารระหว่างรัฐบาลสหราชอาณาจักร และ รัฐบาลสกอตแลนด์ ณ เอดินบะระ

ที่ตั้ง
-------

บ้านโดเวอร์ ที่ทำการของสำนักสกอตแลนด์ใน ไวต์ฮอล
สำนักงานใหญ่ของกระทรวงอยู่ที่ บ้านโดเวอร์ ใน ไวต์ฮอล โดยมีเจ้าหน้าที่ทั้ง 40 คนทำงานประจำที่นั่น โดยที่แห่งนี้เป็นศูนย์ประสานงานของรัฐบาลสกอตแลนด์อีกด้วย ในลอนดอน

นอกจากนี้ กระทรวงยังมีสำนักงานตั้งอยู่ที่ เอดินบะระ คือ เมลวิลล์ เครสเสนต์

โดย เจ้ากรมพระธรรมนูญแห่งสกอดแลนด์ ซึ่งเป้นเจ้าหน้าที่ที่เกี่ยวกับกฎหมายในสกอตแลนด์ ก็ทำงานอยู่เดียวกันกับกระทรวงทั้งสองที่

ดูเพิ่มเติม
-----------

* รัฐบาลสหราชอาณาจักร

อ้างอิง
-------

* *The Scottish Secretaries*, David Torrance. (Birlinn 2006)

1. ↑  *Spending Review 2010* (PDF). London: HM Treasury. 2010. p. 88. คลังข้อมูลเก่าเก็บจากแหล่งเดิม (PDF)เมื่อ 2010-11-22. สืบค้นเมื่อ 28 December 2011.
2. ↑  "About – Scotland Office – GOV.UK". *scotlandoffice.gov.uk*. คลังข้อมูลเก่าเก็บจากแหล่งเดิมเมื่อ 2012-10-17. สืบค้นเมื่อ 2017-04-27.

เว็บไซต์เพิ่มเติม
-----------------

* Official website เก็บถาวร 2013-01-17 ที่ เวย์แบ็กแมชชีน
Plan implemented by general Valeriano Weyler

**นโยบายการจัดระเบียบใหม่** หรือ ***เรคอนเซตราเซียน (reconcentración)*** เป็นนโยบายการสร้างค่ายกักกันคนคิวบาขนาดใหญ่ในพื้นที่ชนบทของทั้งเกาะคิวบา โดยรัฐบาลอาณานิคมสเปนที่นำโดยข้าหลวงใหญ่ประจำคิวบาในตอนนั้น วาราเลียโน เวเลอร์ เพื่อที่จะแยกระหว่างคนชนบททั่วไปกับกลุ่มกบฏคิวบา ที่กำลังก่อกำเริบขนาดใหญ่เพื่อแยกตัวออกจากสเปน
 นับตั้งแต่ปี 2438 เป็นต้นมา ความขัดแย้งระหว่างชาวคิวบากับสเปนอันเป็นเจ้าอาณานิคมเริ่มทวีความรุนแรงเพิ่มขึ้นเข้าทุกที จนในที่สุดชาวคิวบาที่ไม่พอใจต่อนโยบายการบริหารประเทศของเจ้าอาณานิคม โดยเฉพาะกับพวกนายทุนน้ำตาล เลยตัดสินใจทำการลุกฮือก่อกบฏต่อต้านอำนาจของสเปน ด้วยศักยภาพของกองกำลังกบฏที่มีน้อยกว่าทั้งทางด้านอาวุธยุทโธปกรณ์และกำลังพล พวกเขาจึงเน้นการสู้รบในแบบสงครามกองโจรเป็นหลัก ซึ่งในการรบนี้ได้รับความช่วยเหลืออย่างดีจากชาวบ้าน ชาวสวนดั้งเดิมของคิวบาที่ไม่ใช่นายทุนน้ำตาลในประเทศ ทำให้กลุ่มกบฏมีเสบียงและสายข่าวที่ดีมาโดยตลอด ในทางกลับกันเจ้าอาณานิคมอย่างสเปนต้องเผชิญกับภาวะยุ่งยากในการจัดการกบฏ และทำให้การปราบปรามยืดเยื้อออกไปมากกว่าที่ควรจะเป็น
 ความขัดแย้งระหว่างกลุ่มกบฏคิวบาและเจ้าอาณานิคมสเปน ส่งผลกระทบต่อการผลิตน้ำตาลอันเป็นเศรษฐกิจหลักของคิวบา จนกระทั่งในปี 2439 รัฐบาลสเปนได้ส่งวาราเลียโน เวเลอร์เข้ามาประจำการเป็นข้าหลวงใหญ่ประจำคิวบา พร้อมมอบอำนาจเบ็ดเสร็จในการจัดการกลุ่มกบฏให้ราบคาบ ในฐานะทหารแล้วเวเลอร์เข้าใจยุทธศาสตร์การรบของกลุ่มกบฏคิวบา และมองเห็นต้นตอของปัญหานี้ว่า ชาวบ้านตามชนบทเป็นคนคอยช่วยเหลือกลุ่มกบฏ หากจะจัดการกลุ่มกบฏก็ต้องแยกกบฏออกมาจากชาวบ้าน ดังนั้นแล้วเวเลอร์จึงได้ประกาศใช้นโยบายการจัดระเบียบใหม่ เพื่อทำการจัดระเบียบพื้นที่ชนบททั้งหมดของเกาะ โดยแยกและอพยพชาวสวนยากจนตามชนบทเอามาไว้รวมกันในค่ายกักกันที่ถูกเรียกว่า "เมือง" ที่มีกำลังทหารโดยรอบ ค่ายกักกันหรือเมืองใหม่นี้มีพื้นที่จำกัดและไม่ได้มีพื้นที่เพาะปลูกกว้างขวางเหมือนพื้นที่ดั้งเดิม แต่รัฐบาลเวเลอร์ก็ประกาศบังคับให้ทุกคนในชนบทต้องย้ายอพยพมายังค่ายกักกันนี้ภายใน 8 วัน หากใครฝ่าฝืนก็จะถูกยิงทิ้งในข้อหากบฏ ส่งผลทำให้ทุกคนในชนบทถูกย้ายให้เข้ามายังค่ายกักกันที่กระจายไปตามเขตต่างๆทั่วทั้งเกาะ ส่วนที่ดินทำการเกษตรดั้งเดิมของชาวสวนผู้ยากจน รวมทั้งปศุสัตว์ของพวกเขาก็ถูกทำลายหลังจากย้ายคนเข้าไปอาศัยในเขตกักกัน 
 ผลจากการประกาศใช้นโยบายนี้ของเวเลอร์ ส่งผลทำให้มีชาวคิวบากว่า 1 ใน 3 ของเกาะในตอนนั้น ต้องอพยพไปตั้งถิ่นฐานในค่ายกักกันที่ทางรัฐบาลจัดเตรียมเอาไว้ให้ ซึ่งภายในค่ายกักกันนั้นก็ไม่ได้มีสุขอนามัยที่เหมาะสม อาหารขาดแคลนและมีไม่พอต่อความต้องการของผู้คน ทำให้เกิดภาวะอดอยากรุนแรงภายในค่ายกักกัน ตลอดจนเกิดโรคระบาดเข้าซ้ำเติม ส่งผลโดยตรงทำให้มีพลเรือนร่วม 400,000 คน ต้องเสียชีวิตไป ซึ่งแม้ว่าจะมีพลเรือนเสียชีวิตไปเป็นจำนวนมาก ทว่าตัวของเวเลอร์ก็ยังส่งให้คงนโยบายกักกันเอาไว้ตลอดสมัยที่เข้าเป็นข้าหลวงใหญ่ผู้ปกครองคิวบา

อ้างอิง
-------

1. ↑  Stucki, Andreas (2017). Las guerras de Cuba. Violencia y campos de concentración (1868-1898). La Esfera de los libros
2. ↑  Katherine Hirschfeld (2017). *Health, Politics, and Revolution in Cuba Since 1898*. p. 133.
3. ↑
4. 1 2  Perez, Louis (1983). *Cuba between Empires 1878-1902*. University of Pittsburg Press. p. 55. ISBN 0822971976.
พิพิธภัณฑ์ในเขตเบอไลต์ ประเทศบรูไน

**พิพิธภัณฑ์เขตเบอไลต์** (มลายู: *Muzium Daerah Belait* อักษรยาวี: موزيوم دأيره بلأيت) เป็นพิพิธภัณฑ์ประวัติศาสตร์และวัฒนธรรม ตั้งอยู่ที่ถนนเมาลานา เมืองกัวลาเบไลต์ เขตเบไลต์ ประเทศบรูไน

การออกแบบ
---------

อาคารตั้งอยู่ในพื้นที่ขนาด 6 เอเคอร์ (2.4 เฮกตาร์) โดยมีรูปแบบผสมผสานระหว่างสถาปัตยกรรมมลายูท้องถิ่นและสถาปัตยกรรมอาณานิคม ลักษณะหลังคาเป็นแบบเบอละฮ์ บุมบุง (*belah bumbung*) และแบบโปตง ลีมัซ (*potong limas*)

ประวัติ
-------

ตัวอาคารสร้างขึ้นในปี พ.ศ. 2481 ห้องจัดเลี้ยงของอาคารเคยถูกใช้ในโอกาสการเสด็จเยือนเขตนี้ของสมเด็จพระราชาธิบดีสุลต่านฮัสซานัล โบลเกียห์เนื่องในวันเฉลิมพระชนมพรรษา เดิมอาคารถูกใช้เป็นที่พำนักอย่างเป็นทางการของรอง (ผู้ช่วย) ข้าหลวงอังกฤษ (British Resident) และต่อมาได้กลายเป็นบ้านพักอย่างเป็นทางการของเจ้าหน้าที่บริหารเขตเบอไลต์จนถึง พ.ศ. 2533 เจ้าหน้าที่บริหารเขตคนแรกที่อาศัยอยู่ในอาคารนี้คือเปองีรัน อาบู บาการ์ (*Pengiran Abu Bakar*) นอกจากนี้เขายังเป็นคนในพื้นที่คนแรกที่ได้รับแต่งตั้งเป็นรองข้าหลวงอังกฤษ โมฮามัด กัซซิม โจฮัน (*Mohd Kassim Johan*) เป็นเจ้าหน้าที่บริหารเขตคนสุดท้ายที่เคยอาศัยอยู่ในอาคารนี้ก่อนย้ายไปยังอาคารบ้านพักในปัจจุบัน ในช่วงคริสต์ทศวรรษ 1970 มีการขยายพื้นที่อาคารเพื่อรองรับผู้คนได้จำนวนมากขึ้น

ในปีพ.ศ. 2549 อาคารได้กลายเป็นอนุสรณ์สถานทางประวัติศาสตร์ของเขตภายใต้พระราชบัญญัติโบราณวัตถุและกรุสมบัติ ค.ศ. 1967 (Antiquities and Treasure Trove Act (Chapter 31)) อาคารนี้ได้รับการปรับปรุงใหม่ในปี พ.ศ. 2554 และเปิดเป็นพิพิธภัณฑ์เมื่อวันที่ 23 กรกฎาคม พ.ศ. 2559 พิธีเปิดจัดโดยกรมพิพิธภัณฑ์ในสังกัดกระทรวงวัฒนธรรม เยาวชน และกีฬา (*Kementerian Kebudayaan, Belia dan Sukan*)

การจัดแสดง
----------

พิพิธภัณฑ์มีห้องแสดงนิทรรศการห้าห้อง โดยสี่ห้องจัดแสดงนิทรรศการถาวรและอีกหนึ่งห้องใช้สำหรับนิทรรศการชั่วคราว ซึ่งนิทรรศการถาวรประกอบด้วย:

* นิทรรศการมรดกทางวัฒนธรรม (*Galeri Warisan Budaya*)
* ประวัติความเป็นมาการบริหารและการพัฒนาเขตเบอไลต์ (*Galeri Sejarah Daerah Belait*)
* ประวัติความเป็นมาของอุตสาหกรรมน้ำมันและแก๊ส (*Galeri Sejarah Industri Minyak dan Gas*)
* นิทรรศการมรดกทางธรรมชาติ (*Galeri Warisan Alam Semula Jadi*)

ระเบียงภาพ
----------

* มรดกทางวัฒนธรรมมรดกทางวัฒนธรรม
* มรดกทางธรรมชาติมรดกทางธรรมชาติ
* ประวัติของอุตสาหกรรมน้ำมันและแก๊สประวัติของอุตสาหกรรมน้ำมันและแก๊ส
* ประวัติการบริหารและการพัฒนาเขตเบอไลต์ประวัติการบริหารและการพัฒนาเขตเบอไลต์
* นิทรรศการชั่วคราวนิทรรศการชั่วคราว

อ้างอิง
-------

1. 1 2 3 4  "Muzium Daerah Belait khazanah warisan negara" (PDF). *PelitaBrunei*. 20 สิงหาคม 2016. p. 12. (ในภาษามลายูบรูไน).
2. 1 2 3  "Muzium Daerah Belait". *Jabatan Muzium-Muzium*. Government of Brunei Darussalam. 15 พฤศจิกายน 2022. สืบค้นเมื่อ 23 พฤศจิกายน 2023.
3. 1 2  "Belait District Museum Hosted Open Day to Promote Tourist Attraction". *www.brudirect.com* (ภาษาอังกฤษ). 27 กรกฎาคม 2016. สืบค้นเมื่อ 11 กรกฎาคม 2022.
4. ↑  Daniel Lim (13 มกราคม 2018). "'Spektrum Belait' highlights sights, sounds of district". *Borneo Bulletin Online*. สืบค้นเมื่อ 11 กรกฎาคม 2022.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ พิพิธภัณฑ์เขตเบอไลต์
**ขี่พายุดาบเทวดา** (อังกฤษ: A Man Called Hero; จีน: 中華英雄; พินอิน: Zhōng Huá Yīng Xíong; เวด-ไจลส์: Zung1 Waa4 Jing1 Hung4; *จงหัวอิงสง หมายถึง วีรบุรุษชาวจีน*) เป็นภาพยนตร์ฮ่องกงกำลังภายในที่สร้างต่อจากความสำเร็จของฟงอวิ๋น ขี่พายุทะลุฟ้า จากนิยายของเจ้า จื้อกัง นำแสดงโดย เจิ้ง อี้เจี้ยน, ซูฉี, หยวนเปียว, หยาง กงหยู, เซี๊ยะถิงฟง, หวง ซิวเซิน, อู๋ เจิ้นหวี่, เอลวิส ฉี กำกับโดย แอนดริว เลา ความยาว 109 นาที เข้าฉายในประเทศไทยเมื่อวันที่ 16 กรกฎาคม พ.ศ. 2542

เนื้อเรื่องย่อ
--------------

หัว อิงสง เป็นบุตรชายเพียงคนเดียวของตระกูลหัว มีเพื่อนสนิทชื่อ เสิ่นหนู ทั้งคู่ได้ร่ำเรียนวิชากับอาจารย์จินอ้าว อิงสงประสบความสำเร็จอย่างมาก ในขณะที่เสิ่นหนูไม่เอาไหน วันหนึ่งขณะกลับบ้าน อิงสงก็พบว่าครอบครัวตนเองถูกฆ่าล้างครัวโดย จิน หูยี่ ที่ต้องการกระบี่เพลิง กระบี่วิเศษที่เป็นมรดกของตระกูล และเจียนได้อพยพย้ายไปสหรัฐอเมริกา อิงสงกับเสิ่นหนูจึงต้องเดินทางไปอเมริกาเพื่อล้างแค้น ต่อมาไม่นาน เจี่ยหยู หญิงคนรักของอิงสงก็ได้เดินทางมาตามหาคนรักของเธอด้วย

อิงสงได้ไปทำงานในเหมืองแร่สติลบูล ที่คุมโดย จิน หูยี่และพวกชาวอเมริกัน ซึ่งทั้งมักเอาเปรียบคนจีนที่ทำงานอยู่ที่นั่น อิงสงได้พบกับเจี่ยหยู และทั้งคู่ก็ได้แต่งงานกัน โดยทั้งหมดอยู่ในโรงแรมจงหัวในย่านไชน่าทาวน์ ต่อมาเจี่ยหยูตั้งท้อง แต่ในคืนวันที่เธอคลอด ซามูไรไร้เทียมทาน ศิษย์น้อง คู่แค้นของอาจารย์จินอ้าว ได้ส่งนินจากลุ่มหนึ่ง ที่นำโดย จินทาโร่ ซึ่งเป็นลูกศิษย์มาป่วน ทำให้โรงแรมไฟไหม้และเจี่ยหยูต้องตาย อิงสงจึงฝากลูกชายเอาไว้และซ่อนกระบี่เพลิงเอาไว้ และออกเดินทางอีกครั้งเพื่อล้างแค้น

ระหว่างทาง อิงสงได้พบกับหมอดูคนหนึ่ง ที่ทำนายว่า ชะตาของอิงสงเป็นดาวพิฆาตมาเกิด ใครอยู่ด้วยจะต้องตาย

16 ปี ผ่านไป เหล่าคนจีนในไชน่าทาวน์รวมตัวกันต่อต้านชาวอเมริกันและจิน หูยี่ อิงสงได้ปรากฏตัวอีกครั้งและสังหารทั้งคู่ตาย แต่อิงสงปฏิเสธที่จะพบเจี้ยนสง ผู้เป็นลูกชาย ต่อมาไม่นาน ซามูไรไร้เทียมทานก็ได้เดินทางมาอเมริกา อิงสงจึงได้จับกระบี่เพลิงขึ้นมาสู้อีกครั้งบนหัวของเทพีเสรีภาพ หลังจากล้างแค้นได้สำเร็จแล้ว อิงสงก็ได้จากไปอย่างเดียวดายดั่งคำทำนาย

นักแสดง
-------

* หัว อิงสง...เจิ้ง อี้เจี้ยน
* เจี่ยหยู...หยาง กงหยู
* เสิ่นหนู...หลิน เสี่ยวฟง
* จิน หูยี่...เอลวิส ฉี
* จินอ้าว/ทาเคนากะ...หวง ซิวเซิน
* ซามูไรไร้เทียมทาน...อู๋ เจิ้นหวี่
* คากาโกะ...ซูฉี
* เจี้ยนสง...เซียะ ถิงฟง
* หลอฮั่น...หลอ ฮุยกวง
* อู๋หยวน...หยวนเปียว

ความนิยม
--------

*A Man Called Hero* มีชื่อภาษาอังกฤษอีกชื่อว่า *"Hero in China"* ประสบความสำเร็จทางรายได้ในการออกฉายที่ฮ่องกง แต่สำหรับคำวิจารณ์นั้นค่อนข้างเป็นไปในทางลบ เนื่องจากบทภาพยนตร์ค่อนข้างเน้นหนักไปทางดราม่า ทั้ง ๆ ที่เนื้อหาเป็นแอ๊คชั่น อีกทั้งสเปเชี่ยลเอฟเฟ๊กต์ต่าง ๆ ก็ได้ผ่านสายตามาแล้วจากฟงอวิ๋น ขี่พายุทะลุฟ้า จึงไม่อาจสร้างความตื่นตาตื่นใจให้ผู้ชมได้เหมือนเดิม สำหรับในประเทศไทยก็ไม่ประสบความสำเร็จเท่าฟงอวิ๋น ขี่พายุทะลุฟ้า

อ้างอิง
-------

* จากสยามโซน

แหล่งข้อมูลอื่น
---------------

* ข้อมูลและรายละเอียดภาพยนตร์
* ตัวอย่างภาพยนตร์
*แผลเก่า* ผลงานประพันธ์ของไม้ เมืองเดิม ที่ต่อมาได้สร้างเป็นภาพยนตร์และละครหลายครั้ง
แผ่นเสียงเพลง *ขวัญของเรียม* ขับร้องโดยเพ็ญศรี พุ่มชูศรี
**ขวัญของเรียม** หรือ **ขวัญเรียม** เป็นเพลงประกอบภาพยนตร์เรื่อง *แผลเก่า* (พ.ศ. 2483) ประพันธ์คำร้องและทำนองโดยพรานบูรพ์ (จวงจันทร์ จันทร์คณา) ศิลปินคณะละครจันทโรภาส เสียงร้องที่ถูกบันทึกแผ่นเสียงแรกเป็นของส่งศรี จันทรประภา (หรือ ส่งศรี ยอห์นสัน) ซึ่งแสดงเป็น *เรียม* คู่กับสมพงษ์ จันทรประภา ที่รับบทเป็น *ขวัญ* เพลงมีความยาว 3.09 นาที บูรพา อารัมภีร ได้อธิบายไว้ ความว่า "...บรรเลงโดยวงดนตรีบิ๊กแบนด์ทั้งเครื่องสายและเครื่องเป่าผสมผสานกันอย่างยอดเยี่ยม...ส่วนเสียงของส่งศรีนั้น ร้องจับใจนัก" ส่วนเนื้อร้องเดิมนั้นต่างจากปัจจุบันเพียงเล็กน้อย คือนำท่อนสองมาเป็นท่อนแรก

ต่อมา *ขวัญของเรียม* ได้นำไปขับร้องใหม่เพื่อประกอบภาพยนตร์และละคร โดยสมจิต ตัดจินดา (ภาพยนตร์แผลเก่า ในปี พ.ศ. 2493), นันทวัน เมฆใหญ่ (ละครขวัญเรียม พ.ศ. 2511), ผ่องศรี วรนุช (ภาพยนตร์แผลเก่า พ.ศ. 2520), วิชญาณี เปียกลิ่น (ภาพยนตร์แผลเก่า พ.ศ. 2557) 

นอกจากมียังมีนักร้องนำเพลง *ขวัญของเรียม* มาร้อง เช่น เพ็ญศรี พุ่มชูศรี, สวลี ผกาพันธุ์ และภัครมัย โปตระนันทน์ บ้างร้องเป็นเพลงคู่ เช่น รณชัย ถมยาปริวัฒน์ คู่กับอัจฉพรรณี หาญณรงค์ และกิตติคุณ เชียรสงค์ คู่กับไพจิตร อักษรณรงค์

คำร้อง
------

ฉบับเดิม ฉบับ ส่งศรี (ยอห์นสัน) จันทรประภา

|  |  |  |
| --- | --- | --- |
| เรียมเหลือทนแล้วนั่น |  | ขวัญคงหงอย |
| หวนคิดคิดแล้วยิ่งเศร้า |  | เหงาใจคอย |

|  |  |  |
| --- | --- | --- |
| อกเรียมพลอยนึกหน่าย |  | คิดถึงสายน้ำนอง |
| คลองที่เรียมเคยเที่ยวเคยท่อง |  | เมื่อสองเราต่างว่ายต่างว่องล่องไล่ไม่เว้น |

|  |  |  |
| --- | --- | --- |
| เช้าสายบ่ายเย็นขวัญลงเล่นกับเรียม |  |  |
|  |  |  |

|  |  |  |
| --- | --- | --- |
| เรียมเหลือลืมแล้วนั่น |  | ขวัญของเรียม |
| หวนคิดคิดแล้วขมขื่น |  | ฝืนใจเจียม |

|  |  |  |
| --- | --- | --- |
| เคยโลมเรียมเลียบฝั่ง |  | มาแต่หลังยังจำ |
| คำที่ขวัญเคยพลอดเคยพร่ำ |  | ถ้วนทุกคำยังเรียกยังร่ำเร่าร้องก้องอยู่ |

|  |  |  |
| --- | --- | --- |
| แว่ว ๆ แจ้วหูว่าขวัญชู้เจ้ายังคอย |  |  |
|  |  |  |

ฉบับปัจจุบัน

|  |  |  |
| --- | --- | --- |
| เรียมเหลือทนแล้วนั่น |  | ขวัญของเรียม |
| หวนคิดคิดแล้วขมขื่น |  | ฝืนใจเจียม |

|  |  |  |
| --- | --- | --- |
| เคยโลมเรียมเลียบฝั่ง |  | มาแต่หลังยังจำ |
| คำที่ขวัญเคยพลอดเคยพร่ำ |  | ถ้วนทุกคำยังเรียกยังร่ำเร่าร้องก้องอยู่ |

|  |  |  |
| --- | --- | --- |
| แว่ว ๆ แจ้วหูว่าขวัญชู้เจ้ายังคอย |  |  |
|  |  |  |

|  |  |  |
| --- | --- | --- |
| เรียมเหลือลืมแล้วนั่น |  | ขวัญคงหงอย |
| หวนคิดคิดแล้วยิ่งเศร้า |  | เหงาใจคอย |

|  |  |  |
| --- | --- | --- |
| อกเรียมพลอยนึกหน่าย |  | คิดถึงสายน้ำนอง |
| คลองที่เรียมเคยเที่ยวเคยท่อง |  | เมื่อเราสองต่างว่ายต่างว่องล่องไล่ไม่เว้น |

|  |  |  |
| --- | --- | --- |
| เช้าสายบ่ายเย็นขวัญลงเล่นกับเรียม |  |  |
|  |  |  |

อ้างอิง
-------

1. 1 2 3  บูรพา อารัมภีร. (3 มกราคม 2556). "เพลงขวัญของเรียม". *ศิลปวัฒนธรรม*. 34:3, หน้า 61
**วัดตะพานหิน** หรือ **วัดสะพานหิน** ตั้งอยู่นอกเขตกำแพงเมืองเก่าสุโขทัยทางทิศตะวันตก โดยอยู่ในเขตอรัญวาสี หรือวัดป่า วัดนี้ตั้งอยู่บนเนินเขาสูงประมาณ 200 เมตร บริเวณทางเดินขึ้นโบราณสถานมีทางเดินปูลาดด้วยหินชนวนจากตีนเขาขึ้นไปเป็นระยะทาง 300 เมตร สิ่งสำคัญภายในวัด ได้แก่ พระประธานเป็นพระพุทธรูปยืนขนาดใหญ่ เป็นที่ประดิษฐานพระปางประทานอภัย สูง 12.50 เมตร เรียกว่า พระอัฏฐารส

สถาปัตยกรรม
-----------

บนลานวัดมีเจดีย์ทรงยอดดอกบัวตูมขนาดไม่สูงมากนัก มีวิหารก่อด้วยอิฐ เสาก่อด้วยศิลาแลง ภายในเป็นที่ประดิษฐานพระพุทธรูปปางประทานอภัย ซึ่งมีความสูงสง่าเช่นเดียวกับพระพุทธรูปในเขตเมืองอย่างที่วัดมหาธาตุ โดยมีชื่อเรียกว่า พระอัฏฐารส โดยที่อาณาจักรสุโขทัยนั้น ได้รับแรงบันดาลใจในการสร้างสรรค์งานพุทธศิลป์จากความศรัทธาในพระพุทธศาสนาที่ได้รับมาจากประเทศศรีลังกา กล่าวคือในประเทศศรีลังกาตั้งแต่ช่วงปลายสมัยอนุราธปุระ และในสมัยโปลนนาลุวะ นั้น มีความนิยมในการสร้างวิหารเพื่อประดิษฐานพระพุทธรูปยืนที่มีความสูงเช่นนี้ด้วย ตัวอย่างที่กล่าวได้ว่าเป็นต้นแบบให้กับพระอัฏฐารสในสุโขทัย คือ พระอัฏฐารสในวิหารลังกาดิลก

สำหรับพระอัฏฐารสที่วัดสะพานหินเป็นพระพุทธรูปปางประทานอภัยสร้างตามคติของลังกาที่ว่า พระพุทธเจ้ามีความสูงเท่ากับ 18 ศอก โดยสร้างเป็นพระพุทธรูปยกพระหัตถ์ข้างใดข้างหนึ่งขึ้น หันฝ่าพระหัตถ์ออก ปลายนิ้วพระหัตถ์ตั้งขึ้นเรียกว่าการแสดงปางประทานอภัย

ประวัติ
-------

พระอัฏฐารสซึ่งหมายถึงพระพุทธรูปประทับยืนที่นิยมสร้างกันในสมัยสุโขทัย สันนิษฐานกันว่า พระอัฎฐารสนี้ คือพระพุทธรูปยืนขนาดใหญ่ที่ศิลาจารึกหลักที่ 1 กล่าวถึงเมืองสุโขทัยสมัยพ่อขุนรามคำแหงมหาราชว่า "…ในกลางอรัญญิก มีพิหารอันณึ่งมนใหญ่ สูงงามแก่กม มีพระอัฎฐารสอันณึ่งลุกยืน… "และสันนิษฐานกันอีกว่า วัดสะพานหินนี้น่าจะเป็นวัดที่พ่อขุนรามคำแหงมหาราชทรงช้างเผือกชื่อ รูจาคีรี ขึ้นไปนบพระทุกวันข้างขึ้น 15 ค่ำและข้างแรม 15 ค่ำ

การเดินทาง
----------

วัดนี้อยู่นอกเขตกำแพงเมืองเก่าสุโขทัยทางทิศตะวันตก สามารถขี่จักรยาน หรือมาโดยรถยนต์ได้ และนักท่องเที่ยวต้องลงชื่อในสมุดเยี่ยมก่อนเดินเท้าขึ้นไปสักการะ ใช้เวลาเดินเท้าขึ้นไปประมาณ 10-15 นาทีก็จะถึงยอดเขา นักท่องเที่ยวสามารถมองเห็นทิวทัศน์ที่งดงามของเมืองเก่าสุโขทัยได้จากบนยอดเขานี้

ดูเพิ่ม
-------

* พระอัฏฐารส
* วัดสะพานหิน

  


| * ด
* ค
* ก
**อุทยานประวัติศาสตร์สุโขทัย** |
| --- |
| ในกำแพงเมือง | 
* พระบรมราชานุสาวรีย์พ่อขุนรามคำแหงมหาราช
* วัดมหาธาตุ
* พิพิธภัณฑสถานแห่งชาติ รามคำแหง
* วัดตระพังเงิน
* วัดศรีสวาย
* วัดตระพังทอง
* วัดสระศรี
* วัดชนะสงคราม
* วัดตระกวน
* ศาลตาผาแดง

 |  |
| นอกกำแพงเมือง | 

|  |  |
| --- | --- |
| ทิศเหนือ | 
* วัดพระพายหลวง
* เตาทุเรียงสุโขทัย
* วัดสังฆวาส
* วัดศรีชุม

 |
| ทิศตะวันออก | 
* วัดช้างล้อม
* วัดตระพังทองหลาง
* วัดเจดีย์สูง

 |
| ทิศใต้ | 
* วัดก้อนแลง
* วัดต้นจันทร์
* วัดเชตุพน
* วัดเจดีย์สี่ห้อง
* วัดศรีพิจิตรกิรติกัลยาราม
* วัดวิหารทอง
* วัดอโสการาม
* วัดมุมลังกา

 |
| ทิศตะวันตก | 
* วัดตะพานหิน
* วัดอรัญญิก
* วัดช้างรอบ
* วัดเจดีย์งาม
* วัดถ้ำหีบ
* วัดมังกร
* วัดพระยืน
* วัดป่ามะม่วง
* วัดตึก
* สรีดภงส์ (ทำนบพระร่วง)

 |

 |
| สถานที่อื่น ๆ | 
* เนินปราสาท
* ศาลพระแม่ย่า

 |
**ฟรีเดอริเคอ ลูอีเซอ แห่งเฮ็สเซิน-ดาร์มชตัท** (เยอรมัน: *Friederike Luise von Hessen-Darmstadt*) เป็นเจ้าหญิงเยอรมันจากเฮ็สเซิน-ดาร์มชตัท และเป็นพระราชินีแห่งปรัสเซียโดยตำแหน่งคู่สมรสของพระเจ้าฟรีดริช วิลเฮ็ล์มที่ 2 แห่งปรัสเซีย ทรงมีศักดิ์เป็นพระอัยยิกา(ย่า)ในจักรพรรดิวิลเฮ็ล์มที่ 1 แห่งเยอรมนี

ท่านหญิงฟรีเดอริเคอ ลูอีเซอ เป็นธิดาในลูทวิชที่ 9 ลันท์กราฟแห่งเฮ็สเซิน-ดาร์มชตัท กับคาโรลีเนอแห่งชไวบรึคเคิน เกิดในเมืองเพร็นซ์เลา ท่านหญิงถูกจัดแจงให้สมรสกับเจ้าชายฟรีดริช วิลเฮ็ล์ม แห่งปรัสเซีย ทันทีที่เจ้าชายทรงหย่ากับพระนางเอลีซาเบ็ท คริสทีเนอ การอภิเสกสมรสเกิดขึ้นวันที่ 14 กรกฎาคม ค.ศ. 1769 ณ พระราชวังชาร์ล็อทเทินบวร์ค ในกรุงเบอร์ลิน

แม้พระนางจะไม่ใช่สตรีที่มีสิริโฉมและมีความฉลาดเฉลียวมากนัก แต่พระนางก็เป็นคนพูดจามีเหตุมีผล มีคุณธรรม เชื่อถือได้ และเป็นที่น่าเคารพนับถือ ชีวิตคู่กับเจ้าชายฟรีดริช วิลเฮ็ล์ม ไม่ได้มีความสุขมากนัก เนื่องจากพระสวามีติดพันกับสตรีอื่นอยู่ตลอดตั้งแต่ปีที่เสกสมรสกับพระนางจนถึงวันสวรรคต ภายหลังการสวรรคตของพระสวามี พระนางมีพระยศเป็นพระราชินีพันปีหลวงแห่งปรัสเซีย พระนางสิ้นพระชนม์ในปี ค.ศ.1805 จากโรคหลอดเลือดสมอง

อ้างอิง
-------

1. 1 2  Atkinson, Emma Willsher: *Memoirs of the queens of Prussia*, London : W. Kent
**วัดเขาถ้ำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี บนเกาะพะงัน

เดิมทีเป็นเพียงสำนักสงฆ์ ราว พ.ศ. 2503 ภิกขุอีมานูเอล เชอร์แมน ได้มาพำนักที่วัดเขาถ้ำ พร้อมคณะภิกษุไทย พระอาจารย์ประเดิม โกมโล ได้เปิดสอนวิปัสสนากรรมฐานที่วัดเขาถ้ำอยู่ระยะหนึ่ง จนวัดเขาถ้ำตั้งวัดเมื่อวันที่ 5 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 วัดเขาถ้ำ หรือ **วัดสวนสุวรรณโชติการาม** เป็นวัดที่มีผู้คนนิยมมานั่งวิปัสสนาทั้งคนไทยและชาวต่างชาติ

สภาพแวดล้อมของวัดมีลักษณะร่มรื่น ภูมิประเทศเป็นภูเขา กุฏิอยู่ด้านล่าง ภายในวัดมีพระพุทธบาทจำลอง และรูปเคารพต่าง ๆ เช่น พระพุทธรูปปางป่าเลไลยก์ และรูปปั้นพระแม่ธรณีบีบมวยผม ด้านบนเนินเป็นมณฑป จุดชมวิวจะอยู่บนเนินหินมองลงมาจะเห็นวิวรอบเกาะพะงัน

อ้างอิง
-------

1. ↑  "รายงานทะเบียนวัดจังหวัดสุราษฎร์ธานี". สำนักงานพระพุทธศาสนาแห่งชาติ.
2. ↑  "วัดเขาถ้ำ บนเกาะพะงัน จ.สุราษฎร์ธานี".
3. ↑  "ข้อมูลการท่องเที่ยว เกาะพะงัน". เทศบาลตำบลเพชรพะงัน. คลังข้อมูลเก่าเก็บจากแหล่งเดิมเมื่อ 2021-09-08. สืบค้นเมื่อ 2021-09-08.

วิกิมีเดียคอมมอนส์มีสื่อที่เกี่ยวข้องกับ **วัดเขาถ้ำ**
| HLLC |
| --- |
| 

|  |  |
| --- | --- |
| **ชื่ออื่นๆ** | HLL.cmp |
| **ประเภท** | ไวรัส |
| **วันที่พบ** | ? |

 |
| **ข้อมูล** |
| 

|  |  |
| --- | --- |
| **ความรุนแรง** | ต่ำ |
| **การโจมตี** | ต่ำ |
| **แพร่กระจาย** | ต่ำ |

 |

**HLLC** (ย่อมาจาก High Level Language Companion) เป็นไวรัสประเภทไวรัสติดไฟล์ กลุ่มหนึ่งซึ่งเขียนด้วยภาษาระดับสูงเช่น ภาษาปาสกาล ภาษาซี ภาษาซีพลัสพลัส ภาษาเบสิก เป็นต้น โดยการติดจะคัดลอกโปรแกรมไวรัสใส่เป็นไฟล์ต่างหากแยกจากโปรแกรมที่ติด โดยที่ทุก ๆ ไฟล์ที่ติดไวรัสจะมีไฟล์ไวรัสคู่กันหนึ่งไฟล์เสมอ

ข้อมูลทางเทคนิค
---------------

ไวรัสในกลุ่มนี้มักมีขนาดใหญ่หลายกิโลไบต์ขึ้นไป ซึ่งใหญ่มากเทียบกับไวรัสกลุ่มอื่นเนื่องจากโปรแกรมที่เขียนด้วยภาษาระดับสูงมีการรวมส่วนของไลบรารีเข้าไปในโปรแกรมด้วย ในไวรัสหลายตัวผู้เขียนไวรัสอาจมีการบีบโปรแกรมก่อนด้วยโปรแกรมเช่น PKLite, LZEXE เพื่อลดขนาดและทำให้บริษัทโปรแกรมกำจัดไวรัสศึกษาการทำงานยากขึ้น

ไวรัสกลุ่มนี้อาจทำงานได้สองแบบ

* ย้ายไฟล์โปรแกรมไปยังชื่ออื่น แล้วคัดลอกตัวเองเข้าแทนที่ เช่น ไวรัส W32.HLLC.Samand ย้าย *time.127* ไปเป็น *time.128* ส่วน *time.127* เป็นตัวไวรัส วิธีนี้สามารถติดโปรแกรมของระบบปฏิบัติการทั้งดอสและวินโดวส์
* คัดลอกตัวเองเก็บเป็นอีกไฟล์ที่ถูกค้นหาและทำงานก่อนโปรแกรมจริง วิธีนี้ใช้ติดโปรแกรมของระบบปฏิบัติการที่รันโปรแกรมโดยการพิมพ์คำสั่ง เช่น ดอส ตัวอย่างเช่น ไวรัส HLLC.Plane ติดไฟล์ *xcopy.exe* โดยการสร้างไฟล์ไวรัสชื่อ *xcopy.com* เมื่อผู้ใช้พิมพ์คำสั่ง *xcopy* จะไปรันโปรแกรมไวรัส เนื่องจากระบบจะค้นหาไฟล์นามสกุล *.com* ก่อน *.exe*

เวลาโปรแกรมที่ติดไวรัสทำงาน ไวรัสจะค้นหาและติดไฟล์อื่น จากนั้นจึงเรียกโปรแกรมต้นฉบับมาทำงาน ทำให้ผู้ใช้ไม่รู้สึกว่าเครื่องคอมพิวเตอร์ติดไวรัส วิธีการนี้สามารถใช้ติดโปรแกรมของระบบปฏิบัติการทั้งดอสและวินโดวส์ได้

การสแกนหาไวรัส HLLC โดยใช้ลายเซ็นไวรัส (virus signature) ความยาวสั้น ๆ จะเกิดความผิดพลาดได้ง่าย เนื่องจากไบต์ต่าง ๆ ในไวรัสมีโอกาสพบในโปรแกรมประยุกต์อื่นที่เขียนด้วยภาษาเดียวกันได้ จึงต้องใช้เทคนิคอื่นเข้าช่วยเช่น อาศัยการตรวจรหัส CRC

ตัวอย่างไวรัสในกลุ่มที่สำคัญ
----------------------------

* HLLC.Even\_Beeper.B เป็นไวรัสตัวเดียวในกลุ่มที่พบว่ามีแพร่กระจายในวงกว้าง ในช่วงปี พ.ศ. 2538 ถึง 2541 (ค.ศ. 1995 ถึง 1998)

ดูเพิ่ม
-------

* ไวรัส HLLO
* ไวรัส HLLP

อ้างอิง
-------

1. ↑   เก็บถาวร 2004-02-03 ที่ เวย์แบ็กแมชชีน WildListIndex

* Viruslist.com Companion virus เก็บถาวร 2006-10-17 ที่ เวย์แบ็กแมชชีน
* F-Secure Virus Descriptions : HLLC
**อุโมงค์ช่องเขา** เป็นอุโมงค์ทางรถไฟลอด 1 ใน 8 แห่งของประเทศไทย อยู่ในเส้นทางรถไฟสายใต้ ตั้งอยู่ในพื้นที่ตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช บริเวณกิโลเมตรที่ 769.822 ถึง 770.058 มีความยาวของตัวอุโมงค์ 235.90 เมตร ภายในเป็นผนังคอนกรีต ใช้หมอนไม้เนื้อแข็งและราง 70 เอ (18 เมตร) และปัจจุบันเป็นอุโมงค์ 1 ใน 2 ของเส้นทางรถไฟสายใต้ พร้อมกับอุโมงค์บ่อฝ้าย

อุโมงค์ช่องเขา อุโมงค์รถไฟแห่งเดียวของรถไฟสายใต้
อุโมงค์ช่องเขา ตั้งอยู่ระหว่างสถานีรถไฟช่องเขา และสถานีรถไฟร่อนพิบูลย์

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2009-10-08. สืบค้นเมื่อ 2009-10-09.
2. ↑  "ประวัติอุโมงค์ขุนตาน และการก่อสร้างอุโมงค์ขุนตาน" (PDF). คลังข้อมูลเก่าเก็บจากแหล่งเดิม (PDF)เมื่อ 2014-08-08. สืบค้นเมื่อ 2013-10-08.

| * ด
* ค
* ก
อุโมงค์รถไฟในประเทศไทย |
| --- |
| สายเหนือ | 
* ปางตูบขอบ
* เขาพลึง
* ห้วยแม่ลาน
* ขุนตาน

 |
| สายใต้ | 
* ช่องเขา
* บ่อฝ้าย (หัวหิน)

 |
| สายชายฝั่งทะเลตะวันออก | 
* พระพุทธฉาย

 |
| สายอีสาน | 
* เขาพังเหย

 |
| 
* หมวดหมู่ หมวดหมู่

 |
ตัวละครสมมติในนวนิยายสามก๊ก

**ซุยเหลียง** มีชื่อในภาษาจีนกลางว่า **ชุย เลี่ยง** (จีน: 崔諒; พินอิน: *Cuī Liàng*) เป็นตัวละครในนวนิยายอิงประวัติศาสตร์จีนเรื่อง*สามก๊ก*ในศตวรรษที่ 14 เป็นเจ้าเมืองฮันเต๋งของรัฐวุยก๊กในยุคสามก๊ก

ซุยเหลียงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

ในนิยาย*สามก๊ก*
---------------

ซุยเหลียงปรากฏเป็นตัวละครในนวนิยาย*สามก๊ก*ตอนที่ 92 ซุยเหลียงดำรงตำแหน่งราชการในวุยก๊กเป็นเจ้าเมือง (太守 *ไท่โฉ่ว*) ของเมืองฮันเต๋ง (安定 *อานติ้ง*; อยู่บริเวณอำเภอเจิ้นยฺเหวียน มณฑลกานซู่ในปัจจุบัน)

เมื่อจูกัดเหลียงอัครมหาเสนาบดีแห่งจ๊กก๊กเริ่มการยกทัพบุกเหนือครั้งแรก จูกัดเหลียงนำทัพเข้าล้อมเมืองลำอั๋น (南安 *หนานอาน*; อยู่บริเวณอำเภอหล่งซี มณฑลกานซู่ในปัจจุบัน) เป็นเวลาหลายวันแต่ตีเมืองไม่สำเร็จ จูกัดเหลียงจึงส่งเผย์ ซฺวี่ (裴緒) ไปยังเมืองฮันเต๋งเข้าพบซุยเหลียง อ้างตนเป็นนายทหารคนสนิทของแฮหัวหลิมมาขอให้ซุยเหลียงยกกำลังมาช่วยแฮหัวหลิมที่ลำอั๋น ซุยเหลียงจึงนำทหารสี่พันนายยกออกจากเมืองฮันเต๋งไปยังลำอั๋นเพื่อช่วยแฮหัวหลิม ระหว่างทางก็พบกับกวนหินและเตียวเปาขุนพลจ๊กก๊กสกัดหน้าหลังโจมตี ซุยเหลียงจึงรีบใช้ทางน้อยถอยกลับไปเมืองฮันเต๋ง แต่ปรากฏว่าเมืองฮันเต๋งถูกขุนพลจ๊กก๊กอุยเอี๋ยนยึดไว้ได้ ซุยเหลียงตกใจรีบหนีไปทางเมืองเทียนซุย (天水 *เทียนฉุ่ย*; อยู่บริเวณนครเทียนฉุ่ย มณฑลกานซู่ในปัจจุบัน) หนีไปได้ไม่เท่าไรก็พบจูกัดเหลียงนำทหารมาสกัดทาง ซุยเหลียงหมดหนทางจึงจำต้องยอมจำนนต่อจูกัดเหลียง

จูกัดเหลียงรู้ว่าซุยเหลียงสนิทกับเอียวเหลงเจ้าเมืองลำอั๋น จึงให้ซุยเหลียงไปเจรจากับเอียวเหลงให้ส่งตัวแฮหัวหลิมมา ซุยเหลียงกลับไปร่วมคิดการกับเอียวเหลงและแฮหัวหลิมวางแผนซ้อนกลจูกัดเหลียง แสร้งทำเป็นยอมมอบเมืองลำอั๋นให้จูกัดเหลียงลวงให้นำทัพจ๊กก๊กเข้าเมืองลำอั๋นจึงจะจับฆ่าเสียในเมือง แต่จูกัดเหลียงมองแผนการออกจึงซ้อนกลให้กวนหินและเตียวเปานำทหารจ๊กก๊กอยู่ปะปนในทหารของซุยเหลียงที่จะยกเข้าเมืองลำอั๋น เมื่อเอียวเหลงเปิดประตูเมืองต้อนรับซุยเหลียง กวนหินจึงเข้าสังหารเอียวเหลง ซุยเหลียงตกใจรีบขับม้าหนีไปทางสะพานชัก เตียวเปาไล่ตามใช้ทวนแทงซุยเหลียงตกม้าเสียชีวิต ทัพจ๊กก๊กยึดเมืองลำอั๋นได้และจับเป็นแฮหัวหลิม

ดูเพิ่ม
-------

* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

หมายเหตุ
--------

1. ↑  ตรงกับ*สามก๊ก ฉบับเจ้าพระยาพระคลัง (หน)* ตอนที่ 70

อ้างอิง
-------

1. 1 2  "สามก๊ก ตอนที่ ๗๐". *วัชรญาณ*. สืบค้นเมื่อ September 5, 2023.`{{cite web}}`: CS1 maint: url-status (ลิงก์)
2. ↑  *สามก๊ก* (*ซันกั๋วเหยี่ยนอี้*) ตอนที่ 92.

### บรรณานุกรม

* ล่อกวนตง (ศตวรรษที่ 14). *สามก๊ก* (*ซานกั๋วเหยี่ยนอี้*).
| HLLO |
| --- |
| 

|  |  |
| --- | --- |
| **ชื่ออื่นๆ** | HLL.ow |
| **ประเภท** | ไวรัส |
| **วันที่พบ** | ? |

 |
| **ข้อมูล** |
| 

|  |  |
| --- | --- |
| **ความรุนแรง** | ต่ำ |
| **การโจมตี** | ต่ำ |
| **แพร่กระจาย** | ต่ำ |

 |

**HLLO** (ย่อมาจาก High Level Language Parasitic) เป็นไวรัสประเภทไวรัสติดไฟล์ กลุ่มหนึ่งซึ่งเขียนด้วยภาษาระดับสูงเช่น ภาษาปาสกาล ภาษาซี ภาษาซีพลัสพลัส ภาษาเบสิก เป็นต้น ไวรัสจะเขียนทับไฟล์ทำให้โปรแกรมที่ติดไวรัสไม่สามารถทำงานได้

ข้อมูลทางเทคนิค
---------------

ขนาดของไวรัสในกลุ่มนี้มีขนาดใหญ่หลายกิโลไบต์ขึ้นไป ซึ่งใหญ่มากเทียบกับไวรัสกลุ่มอื่นเนื่องจากโปรแกรมที่เขียนด้วยภาษาระดับสูงมีการรวมส่วนของไลบรารีเข้าไปในโปรแกรมด้วย ในไวรัสหลายตัวผู้เขียนไวรัสอาจมีการบีบโปรแกรมก่อนด้วยโปรแกรมเช่น PKLite, LZEXE เพื่อลดขนาดและทำให้บริษัทโปรแกรมกำจัดไวรัสศึกษาการทำงานยากขึ้น

ไวรัสในกลุ่มนี้จะติดโดยเขียนตัวเองทับส่วนต้นของไฟล์โปรแกรม เวลาโปรแกรมที่ติดไวรัสทำงาน ไวรัสจะค้นหาและติดไฟล์อื่น จากนั้นจึงออกจากโปรแกรม ทำให้เวลาผู้ใช้สั่งรันโปรแกรม โปรแกรมจะไม่ทำงาน เครื่องที่ติดไวรัสกลุ่มนี้ไม่สามารถใช้โปรแกรมกำจัดไวรัสกู้โปรแกรมกลับมาได้ จำเป็นต้องติดตั้งโปรแกรมใหม่หรือเรียกคืนจากข้อมูลที่สำรองไว้เท่านั้น

การสแกนหาไวรัส HLLO โดยใช้ลายเซ็นไวรัส (virus signature) ความยาวสั้น ๆ จะเกิดความผิดพลาดได้ง่าย เนื่องจากไบต์ต่าง ๆ ในไวรัสมีโอกาสพบในโปรแกรมประยุกต์อื่นที่เขียนด้วยภาษาเดียวกันได้ จึงต้องใช้เทคนิคอื่นเข้าช่วยเช่น อาศัยการตรวจรหัส CRC

ตัวอย่างไวรัสในกลุ่มที่สำคัญ
----------------------------

ไวรัสในตระกูล HLLO ที่พบการแพร่กระจายจริง ตัวอย่างเช่น

* HLLO.Novademo.A และ HLLO.Novademo.B
* HLLO.5831 หรือ Raid.5831
* HLLO.Orion หรือ HLLO.10842

ดูเพิ่ม
-------

* ไวรัส HLLC
* ไวรัส HLLP
* ไวรัส Trivial

อ้างอิง
-------

1. ↑  "WildList July 1995". คลังข้อมูลเก่าเก็บจากแหล่งเดิมเมื่อ 2007-07-01. สืบค้นเมื่อ 2007-06-24.
2. ↑  "WildList January 1999". คลังข้อมูลเก่าเก็บจากแหล่งเดิมเมื่อ 2007-07-11. สืบค้นเมื่อ 2007-06-24.
3. ↑  "WildList October 2000". คลังข้อมูลเก่าเก็บจากแหล่งเดิมเมื่อ 2007-07-01. สืบค้นเมื่อ 2007-06-24.

* Viruslist.com Overwriting virus
* F-Secure Virus Descriptions : HLLO
**น้ำตกนางรอง** เป็นน้ำตกที่ตั้งอยู่ที่ตำบลหินตั้ง อำเภอเมืองนครนายก จังหวัดนครนายก ในเขตอุทยานแห่งชาติเขาใหญ่ ได้รับขึ้นทะเบียนเป็นแหล่งธรรมชาติอันควรอนุรักษ์ (มติ ครม. วันที่ 7 พฤศจิกายน พ.ศ. 2532)

น้ำตกนางรองเป็นน้ำตกขนาดกลาง ที่ตั้งของน้ำตกอยู่กลางร่องเขาที่ระดับความสูงประมาณ 135 เมตรจากระดับน้ำทะเลปานกลาง ไหลลงมาตามโขดหินขนาดใหญ่ ลดหลั่นกันเป็นชั้น ๆ เป็นทางยาวประมาณ 100 เมตร แต่ละชั้นมีอ่างน้ำขนาดใหญ่บ้างเล็กบ้างรองรับน้ำที่ไหลลงมาจากด้านบน หินในบริเวณนี้ประกอบด้วยหินแกรนิต พื้นที่โอบล้อมด้วยเทือกเขาสูงชันมาก ด้านข้างของน้ำตกเป็นลาดเขาจากสันปันน้ำที่มีความลาดชันสูง

ลักษณะพันธุ์ไม้เป็นป่าดิบแล้ง พันธุ์ไม้ที่พบ เช่น เคี่ยมคะนอง ตะแบก สมพง สองสลึง มะค่าโมง ปออีเก้ง ซาก คอแลน กะเบากลัก และกัดลิ้น เป็นต้น พืชชั้นล่างเป็น พวกขิง ข่า และเตย เป็นต้น สัตว์ป่าที่พบในพื้นที่ เช่น เม่น ชะนี พญากระรอก กระต่ายป่า และนกชนิดต่างๆ เช่น นกโพระดก นกแซงแซว นกเขา และนกกระปูด เป็นต้น

อ้างอิง
-------

1. ↑  "น้ำตกนางรอง". การท่องเที่ยวแห่งประเทศไทย (ททท.).
2. ↑  "น้ำตกนางรอง". ระบบฐานข้อมูลสิ่งแวดล้อมธรรมชาติ.
Comma-separated values หรือ ชื่อย่อ CSV เป็นรูปแบบการเก็บข้อมูลตัวเลข และตัวอักษร ในรูปแบบอักษรธรรมดา ซึ่งรูปแบบอักษรธรรมดาหมายถึง ไฟล์ที่เก็บเฉพาะตัวอักษรเท่านั้น เป็นรูปแบบที่คนอ่านได้ด้วยโปรแกรมอ่านมาตรฐาน แต่ละบรรทัดในไฟล์เรียกว่า เรคคอร์ด และแต่ละ เรคคอร์ด จะประกอบไปด้วยฟีลด์ ซึ่งคั่นด้วยเครื่องหมายลูกน้ำ (,) การใช้เครื่องหมายลูกน้ำ (comma) นี้ เป็นที่มาของชื่อรูปแบบไฟล์นี้นั่นเอง Comma-separated values

ไฟล์ CSV นี้ยังไม่มีรูปแบบมาตรฐาน แต่ RFC 4180 ให้การรับรอง ไฟล์ CSV นี้มีการใช้งานอย่างแพร่หลาย และมีรูปแบบที่ใกล้เคียงกับ delimiter-separated formats รูปแบบที่มีการคั่นด้วยตัวคั่น เช่น การเก็บข้อมูลที่มี tab คั่น จะเรียก tab-separated values หรือ การเก็บข้อมูลที่มี space คั่น จะเรียก space-separated values ซึ่ง ไฟล์ CSV มี comma คั่น จึงเรียกรูปแบบไฟล์ CSV ว่า Comma-separated values ไฟล์ CSV จะมีนามสกุลไฟล์ \*.CSV ไม่ว่าจะมีตัวคั่นเป็น tab, space หรือ comma จะมีนามสกุลไฟล์ตัวเดียวกันคือ \*.csv

##### โปรแกรมที่สนับสนุน

ไฟล์ CSV เป็นรูปแบบไฟล์ที่ประกอบด้วยตัวเลข และตัวอักษร จึงมีโปรแกรมที่สนับสนุนในการอ่าน และแก้ไขมากมาก เช่น Microsoft Excel, Notepad, Adobe acrobat reader
**วัดคณิกาผล** เป็นวัดไทยในพุทธศาสนามหานิกาย ประเภทวัดราษฎร์ ตั้งอยู่ที่ถนนพลับพลาไชย แขวงป้อมปราบ เขตป้อมปราบศัตรูพ่าย กรุงเทพมหานคร ตรงกันข้ามกับสถานีตำรวจนครบาลพลับพลาไชย 2

ในรัชกาลพระบาทสมเด็จพระนั่งเกล้าเจ้าอยู่หัว หญิงนางหนึ่งชื่อ แฟง มักเรียกกันว่า ยายแฟง เป็นเจ้าสำนักโสเภณีชื่อ "โรงยายแฟง" อยู่ที่ตรอกเต๊า ถนนเยาวราช มีศรัทธาในพุทธศาสนา จึงชวนหญิงโสเภณีในสำนักของนางเอารายได้จากการค้าประเวณีมาลงขันกันสร้างวัดขึ้นเมื่อ พ.ศ. 2376

ในงานสมโภชวัด ยายแฟงนิมนต์ขรัวโต ซึ่งต่อมาได้สมณศักดิ์เป็นสมเด็จพระพุฒาจารย์ (โต พฺรหฺมรํสี) มาเทศน์ฉลอง หวังจะให้เทศน์สรรเสริญคุณงามความดีของนางในครั้งนี้ต่อที่ชุมชน แต่ขรัวโตเทศน์สั่งสอนว่า ทำบุญเอาหน้า แม้จะเป็นบุญใหญ่ ก็ได้บุญน้อย นอกจากนี้ ขรัวโตยังว่า เงินของยายแฟงได้มาโดยไม่บริสุทธิ์ ยายแฟงจึงได้บุญไม่เต็มเม็ดเต็มหน่วย โดยเปรียบเปรยว่า "ในการที่เจ้าภาพได้จัดการทำบุญเช่นนี้นั้น เป็นการทำบุญที่มีเบื้องหลังอยู่หลายประการ เป็นเหตุให้เหมือนกับว่า ในเงินทำบุญหนึ่งบาทนั้น ยายแฟงจะได้อานิสงส์เพียงแค่สลึงเฟื้องเท่านั้น"

วัดนี้ เดิมไม่ได้ตั้งชื่ออย่างเป็นทางการ ชาวบ้านจึงเรียกกันว่า "วัดใหม่ยายแฟง" และนับตั้งแต่สร้าง ก็ได้เปิดทำสังฆกรรมต่อมาเป็นเวลานาน จนกระทั่งพระบาทสมเด็จพระจุลจอมเกล้าเจ้าอยู่หัวเสด็จสู่ราชสมบัติแล้ว ลูกหลานของยายแฟงจึงบูรณะ และขอพระราชทานนามวัดจากพระมหากษัตริย์ ก็โปรดให้ว่า "วัดคณิกาผล" แปลว่า วัดที่สร้างขึ้นจากผลประโยชน์ของนางคณิกา คือ นางโสเภณี

ปัจจุบัน วัดนี้ยังมีของหลายสิ่งตั้งแต่แรกสร้างวัด เช่น พระประธาน, พระอุโบสถ, พระวิหาร, พระปรางค์เล็กหนึ่งองค์, ระเบียง, หอระฆังก่ออิฐถือปูนแบบเก่า หลังคาประดับลายปูนปั้นเขียนสี ตั้งอยู่หลังพระอุโบสถ, และตู้ลายรดน้ำของเก่าหลายใบ ซึ่งมีพื้นลายกนกเปลว เขียนเรื่องรามเกียรติ์ แต่ส่วนใหญ่นอกจากนี้เป็นล้วนของใหม่ อนึ่ง ในวัดยังมีรูปปั้นสมเด็จพระพุฒาจารย์ประดิษฐานไว้หน้าวัด และรูปปั้นยายแฟงครึ่งตัว ปิดทอง ตั้งไว้ในซุ้มบริเวณกำแพงหลังพระอุโบสถ ที่ฐานรูปมีจารึกว่า "วัดคณิกาผลนี้สร้างเมื่อพุทธศักราช 2376 โดยคุณยายแฟง บรรพบุรุษของตระกูลเปาโรหิตย์"

วัดนี้ยังเปิดโรงเรียนวัดชื่อ "โรงเรียนวัดคณิกาผล" ด้วย เป็นโรงเรียนประถมศึกษา สังกัดองค์การปกครองส่วนท้องถิ่น คือ กรุงเทพมหานคร

อ้างอิง
-------

1. ↑  "วัดคณิกาผล". สมุดหน้าเหลือง. ม.ป.ป. สืบค้นเมื่อ 7 สิงหาคม 2555. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. 1 2 3 4  "วัดคณิกาผล". ราชบัณฑิตยสถาน. 29 มีนาคม 2552. สืบค้นเมื่อ 7 สิงหาคม 2555. `{{cite web}}`: ตรวจสอบค่าวันที่ใน: `|accessdate=` (help)
3. 1 2  "วัดคณิกาผล วัดที่เป็นผลได้มาจากหญิงโลมเมือง". คมชัดลึก. ม.ป.ป. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 7 สิงหาคม 2555. `{{cite web}}`: ตรวจสอบค่าวันที่ใน: `|accessdate=` และ `|date=` (help)
4. ↑  "แนวคิดการเปลี่ยนชื่อวัด : กรณีศึกษา "วัดคณิกาผล"". สยามคัลเจอร์. 16 พฤศจิกายน 2553. สืบค้นเมื่อ 7 สิงหาคม 2555. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
5. ↑  "วัดคณิกาผล". สนุก! ท่องเที่ยว. 1 มกราคม 2552. สืบค้นเมื่อ 7 สิงหาคม 2555. `{{cite web}}`: ตรวจสอบค่าวันที่ใน: `|accessdate=` (help)
การปะทุของภูเขาไฟฟูจิ ปีโฮเอ
แผนที่เถ้าภูเขาไฟที่ลอยไปตกในการปะทุปีโฮเอ
**การปะทุของภูเขาไฟฟูจิ ปีโฮเอ** (ญี่ปุ่น: 宝永大噴火) เริ่มขึ้นเมื่อวันที่ 16 ธันวาคม ค.ศ. 1707 (วันที่ 23 เดือน 11 ปีโฮเอที่ 4) และสิ้นสุดเมื่อวันที่ 1 มกราคม ค.ศ. 1708 (วันที่ 9 เดือน 12 ของปีโฮเอที่ 4) ระหว่างยุคเอโดะ แม้การระเบิดครั้งนั้นจะไม่มีลาวาไหลออกมา แต่ก็ได้ปลดปล่อยเถ้าภูเขาไฟกว่า 800 ล้านลูกบาศก์เมตรกินบริเวณกว้างโดยรอบภูเขาไฟ และลอยไปไกลถึงเอโดะที่อยู่ห่างออกไปเกือบ 100 กิโลเมตร เถ้าถ่านตกลงมาราวกับฝนในจังหวัดอิซุ คาอิ ซางามิและมูซาชิ ในเอโดะ เถ้าภูเขาไฟมีความหนาหลายเซนติเมตร

การปะทุเกิดขึ้นบนข้างตะวันออก-ตะวันออกเฉียงเหนือและก่อให้เกิดช่องภูเขาไฟใหม่อีกสามแห่ง เรียกว่า ช่องโฮเอหมายเลข 1, 2 และ 3 ภัยพิบัติกินเวลานานหลายวัน หลังจากเกิดแผ่นดินไหวแต่แรกและการปะทุเถ้าถ่าน ได้เกิดการขับหินที่รุนแรงกว่าออกมาในอีกไม่กี่วันให้หลัง ภูเขาไฟฟูจิไม่เคยปะทุอีกเลยนับแต่นั้น

อ้างอิง
-------

1. ↑  Shikuoka University page; *see* Japanese Wikipedia.
2. ↑  Titsingh, Isaac. (1834). *Annales des empereurs du japon,* p. 416.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-03-25. สืบค้นเมื่อ 2011-12-16.
4. ↑  Smith, Henry. (1988). *Hokusai: One Hundred Views of Mt. Fuji.* p. 197.
**Reservoir sampling** เป็นกลุ่มของอัลกอริทึมแบบสุ่ม สำหรับการสุ่มเลือกตัวอย่าง *k* จากรายการ *S* ที่มี *n* รายการ โดยที่ *n* เป็นจำนวนที่มากหรือไม่ทราบค่า โดยปกติ *n* มีขนาดใหญ่พอที่ไม่พอดีกับหน่วยความจำหลัก ตัวอย่างเช่นรายการข้อความค้นหาใน Google และ Facebook

ดังนั้นเราจึงรับอาร์เรย์ขนาดใหญ่ของตัวเลข (เพื่อให้ง่ายขึ้น) และเราจำเป็นต้องเขียนฟังก์ชันที่มีประสิทธิภาพเพื่อสุ่มเลือกหมายเลข k ที่ 1 <= k <= n ให้อาร์เรย์อินพุตเป็น stream[]

วิธีง่ายๆคือการสร้างอาร์เรย์ reservoir[] ขนาดสูงสุด k สุ่มเลือกรายการจาก stream[0..n-1] ทีละรายการ หากรายการที่เลือกไม่ได้เลือกไว้ก่อนหน้านี้ แล้วใส่ไว้ใน reservoir[] หากต้องการตรวจสอบว่ามีการเลือกรายการก่อนหน้าหรือไม่ เราจำเป็นต้องค้นหารายการใน reservoir[]

ความซับซ้อนของเวลาของขั้นตอนนี้จะเป็น O(k)² อาจมีค่ามากถ้า k มีขนาดใหญ่ นอกจากนี้ยังไม่ได้ผลถ้าอินพุทอยู่ในรูปแบบของสตรีม

สามารถแก้ไขได้ในเวลา O(n) โซลูชันนี้เหมาะกับการป้อนข้อมูลในรูปแบบของสตรีม

ตัวอย่าง : Sample size 10
-------------------------

สมมติว่าเราเห็นลำดับรายการหนึ่งทีละรายการ เราต้องการที่จะเก็บสิบรายการในหน่วยความจำ และเราต้องการให้พวกเขาได้รับเลือกโดยสุ่มจากลำดับ ถ้าเราทราบจำนวนรวมของรายการ (n) จากนั้นการแก้ปัญหาจะเป็นเรื่องง่าย: เลือกดัชนีที่แตกต่างกันสิบรายการระหว่าง 1 ถึง n กับความน่าจะเป็นเท่ากันและเก็บ i-th ไว้ ปัญหาคือเราไม่ทราบ n ล่วงหน้าเสมอ ทางออกที่เป็นไปได้คือ

เก็บสิบรายการแรกไว้ในหน่วยความจำ

เมื่อรายการที่ i-th มาถึง (for i > 10):

* ความน่าจะเป็น 10/i เก็บรายการใหม่ไว้ (ทิ้งแบบเก่าหรือเลือกว่าจะแทนที่แบบสุ่มแต่ละครั้งมีโอกาส 1/10)
* ความน่าจะเป็น 1-10/i เก็บรายการเก่า (ละเว้นรายการใหม่)

ดังนั้น:

* เมื่อมี 10 รายการหรือน้อยกว่าแต่ละรายการจะถูกเก็บไว้ด้วยความเป็นไปได้ 1
* เมื่อมี 11 รายการแต่ละรายการจะถูกเก็บไว้ด้วยความน่าจะเป็น 10/11 สำหรับรายการเก่านั่นคือ (1)(1/11 + (10/11)(9/10)) = 1/11 + 9/11 = 10/11
* เมื่อมี 12 รายการรายการที่สิบสองจะถูกเก็บไว้กับความน่าจะเป็น 10/12 และแต่ละ 11 รายการก่อนหน้านี้จะถูกเก็บไว้ด้วยความน่าจะเป็น (10/11)(2/12 + (10/12)(9/10)) = (10/11)(11/12) = 10/12
* เมื่อพิสูจน์ได้ว่ามี n รายการแต่ละรายการจะถูกเก็บไว้ด้วยความน่าจะเป็น 10 / n

Reservoir with Random Sort
--------------------------

อัลกอริธึมเรซัฟวาร์แบบง่ายๆสามารถออกแบบโดยใช้การจัดเรียงแบบสุ่ม และดำเนินการโดยใช้โครงสร้างข้อมูลคิวลำดับความสำคัญ อัลกอริทึมนี้กำหนดจำนวนสุ่มเป็นคีย์แต่ละรายการและเก็บรักษา k รายการที่มีค่าต่ำสุดสำหรับคีย์ ในสาระสำคัญนี้เทียบเท่ากับการกำหนดหมายเลขสุ่มให้แต่ละรายการเป็นคีย์ การเรียงลำดับรายการโดยใช้คีย์เหล่านี้และรับรายการ k ด้านบน เวลาทำงานที่แย่ที่สุดของอัลกอริทึมคือ O(n log k) ขณะที่เวลาที่ดีที่สุดคือ O(n) 

```
(\*
 S is a stream of items to sample, R will contain the result
 S.Current returns current item in stream
 S.Next advances stream to next position
 max-priority-queue supports:
 Count -> number of items in priority queue
 Maximum -> returns maximum key value of all items
 Extract-Max() -> Remove the item with max key
 Insert(key, Item) -> Adds item with specified key
 \*)
ReservoirSample(S[1..?], R[1..k])
 H = new max-priority-queue
 while S has data
 r = Random(0,1)
 if H.Count < k
 H.Insert(r, S.Current)
 else
 if H.Maximum > r
 H.Extract-Max()
 H.Insert(r, S.Current)
 S.Next

```

อ้างอิง
-------
**เชตวนารามยะ** (สิงหล: ජේතවනාරාමය, อักษรโรมัน: *jētavanārāmaya*) เป็นพระสถูป ตั้งอยู่ในซากอารามเชตวนาราม ในเมืองอนุราธปุระ  Sri Lanka. At 122 metres (400 ft), it was the world's tallest stupa, ถือเป็นสิ่งปลูกสร้างที่สูงที่สุดในโลกอันดับที่สามตอนสร้างเสร็จ รองจากมหาพีระมิดทั้งสอง คือที่กีซา และ พีระมิดคาเฟร สร้างขึ้นโดยกษัตริย์มหาเสนแห่งอนุราธปุระ (ครองราชย์ 273–301) ซึ่งถือเป็นผู้ริเริ่มการสร้างสถูปในรูปแบบสิงหล:49 ขึ้นหลังการทำลายมหาวิหารยะแห่งอนุราธปุระ บุตรของเขา ศิริเมฆาวนา เป็นผู้สานต่อการก่อสร้างสถูปจนเสร็จ และมีการบูรณปฏิสังขรณ์ต่อมาโดยกษัตริย์ปรกรมพาหุที่หนึ่ง เชื่อกันว่าพระธุาตที่ประดิษฐานอยู่ที่นี่ คือผ้าประคดบั้นพระองค์ (ผ้าคาดเอว) ของพระโคตมพุทธเจ้า

สิ่งปลูกสร้างนี้มีความสำคัญมากต่อประวัติศาสตร์ของเกาะลังกา และแสดงให้เห็นถึงความตึงเครียดระหว่างนิกายเถรวาทกับมหายานในลังกา ตลอดจนเป็นหนึ่งในสิ่งปลูกสร้างที่สูงที่สุดในโลกยุคโบราณและของลังกายุคโบราณที่มีการบันทึกไว้ แลถถือว่าสูงที่สุดในโลกยุคโบราณหากไม่นับพีระมิด ด้วยความสูงเดิม 122 เมตร (400 ฟุต), ทำให้ยังเป็นสถูปที่สูงที่สุดในโลกยุคโบราณ หลังอนุราธปุระล่มสลายในศตวรรษที่ 11 พระสถูปทิ้งร้างและถูกปกคลุมด้วยป่าไม้ ต่อมากษัตริย์ปรกรมพาหุที่หนึ่งได้ทำการบูรณปฏิสังขรณ์ในศตวรรษที่ 12 และพยายามสร้างสถูปขึ้นมาใหม่ด้วยความสูง 71 เมตร (233 ฟุต) ซึ่งคงอยู่จนปัจจุบัน ด้วยพื้นที่ฐานของสถูปขนาด 233,000 m2 (2,508,000 sq ft) ทำให้สถูปยังเป็นสิ่งปลูกสร้างอิฐที่ใหญ่ที่สุดในโลก โดยสร้างขึ้นจากอิฐก้อนประมาณ 93.3 ล้านก้อน

อ้างอิง
-------

1. ↑  Great Cities of the Ancient World. p. 338. ISBN 0385091877.
2. ↑  *Ancient Buddhist Mural Painting of India and Sri Lanka*. 2002. p. 204.
3. ↑  "Tallest stupa". *Guinness World Records* (ภาษาอังกฤษแบบบริติช). สืบค้นเมื่อ 2018-01-08.
4. ↑  Mandawala, P.B. (2002). "The Jetavana Stupa Rediscovered". *Silhouette-(2002-2003)*. General Sir John Kotelawala Defence University: 125-133.
5. ↑  *Sinhalese Monastic Architecture*. ISBN 9004039929.
6. ↑  "Jetavanaramaya". คลังข้อมูลเก่าเก็บจากแหล่งเดิมเมื่อ 2008-01-26.
7. ↑  Silva, R. 1990, "Bricks – A unit of construction in ancient Sri Lanka", ICTAD Journal, **2** (1): pp. 21–42
8. ↑
9. ↑  *Maha Bodhi Tree in Anuradhapura, Sri Lanka: The Oldest Historical Tree in the World*. p. 10. ISBN 0706970632.
10. ↑  Ranaweera, Munidasa P (December 2004). "Ancient Stupas in Sri Lanka – Largest Brick Structures in the World". *CHS Newsletter*. Construction History Society (70).
|  |
| --- |
|  |
| เมริทอามุน |
| สมัย: ราชอาณาจักรใหม่(1550–1069 BC) |
|  |
|  |
| ไฮเออโรกลีฟอียิปต์ |

**เมริทอามุน** (พระนามมีความหมายว่า "ผู้เป็นที่รักของเทพอามุน") เป็นเจ้าหญิงในราชวงศ์สิบแปดแห่งอียิปต์โบราณ พระองค์เป็นพระราชธิดาของฟาโรห์ทุตโมสที่สามกับพระมเหสีแฮตเชปซุต-เมริทเร

  

พระองค์เป็นหนึ่งในหกของพระราชโอรสและธิดาที่รู้จักของฟาโรห์ทุตโมสที่สามกับพระมเหสีแฮตเชปซุต-เมริทเร พี่น้องของพระองค์คือฟาโรห์อเมนโฮเทปที่สอง เจ้าชายเมนเคปเปอร์เรและเจ้าหญิงเนเบตติยูเนท, เจ้าหญิงเมริทอามุน D และเจ้าหญิงไอเซท พระองค์ปรากฏอยู่ในภาพสลักร่วมกับพระเชษฐา พระเชษฐาภคินีและพระขนิษฐาของพระองค์บนรูปปั้นของพระอัยยิกานามว่า ฮุย ของพระองค์ (ตอนนี้ในพิพิธภัณฑ์บริติช) พระองค์ยังปรากฏในภาพสลักในวิหารเทพีฮาเธอร์ สร้างโดยพระราชบิดาของพระองค์ใน Deir el-Bahri

อ้างอิง
-------

1. ↑  Dodson, Aidan และ Hilton, Dyan (2004). *The Complete Royal Families of Ancient Egypt*. London: Thames & Hudson. ISBN 0-500-05128-3. pp.133,140
2. ↑  Dodson & Hilton, op.cit. p.133
3. ↑  Dodson–Hilton, op.cit. pp.133,138,139
**สัญญาอนุญาตซอฟต์แวร์** หรือบ้างก็เรียกทับศัพท์ว่า **ไลเซนซ์** (อังกฤษ: software license/licence; ศัพท์บัญญัติว่า *ใบอนุญาตซอฟต์แวร์*) คือเอกสารทางกฎหมาย (ซึ่งมักจะเป็นรูปแบบหนึ่งของสัญญาและไม่จำเป็นต้องพิมพ์อยู่บนกระดาษ) ที่ควบคุมการใช้หรือการเผยแพร่ซอฟต์แวร์ โดยปกติซอฟต์แวร์ทั้งหมดมีลิขสิทธิ์คุ้มครอง เว้นแต่จะระบุไว้ว่าเป็นสาธารณสมบัติ การใช้เอกสารสัญญาจึงเป็นอีกวิธีการหนึ่งเพื่อการคุ้มครองซอฟต์แวร์ สัญญาอนุญาตซอฟต์แวร์ทั่วไปมักจะอนุญาตให้ผู้ใช้ขั้นปลาย ใช้ซอฟต์แวร์และสำเนาด้วยแนวทางที่มันควรจะเป็น มิฉะนั้นจะทำให้เกิดการละเมิดลิขสิทธิ์ของผู้สร้างซอฟต์แวร์ภายใต้กฎหมายลิขสิทธิ์

ซอฟต์แวร์บางชนิดได้สัญญาอนุญาตเมื่อซื้อจากตัวแทนจำหน่าย หรือได้สัญญาอนุญาตแบบผู้ผลิตอุปกรณ์เดิม (โออีเอ็ม) เมื่อถูกรวบชุดกับฮาร์ดแวร์ ซอฟต์แวร์อาจอยู่ในรูปแบบฟรีแวร์หรือแชร์แวร์ก็ได้ สัญญาอนุญาตซอฟต์แวร์สามารถแบ่งได้สองประเภทใหญ่ได้แก่ สัญญาอนุญาตกรรมสิทธิ์ และสัญญาอนุญาตเปิดหรือเสรี ซึ่งประเภทหลังประกอบด้วยสัญญาอนุญาตซอฟต์แวร์เสรี และสัญญาอนุญาตโอเพนซอร์ซอื่น ๆ คุณลักษณะดังกล่าวแบ่งออกตามผลกระทบที่จะเกิดแก่สิทธิของผู้ใช้ขั้นปลาย

ดูเพิ่ม
-------

* การละเมิดลิขสิทธิ์
* การละเมิดลิขสิทธิ์ซอฟต์แวร์
**อ้น** หรือ **หนูอ้น** เป็นสัตว์ฟันแทะจำพวกหนึ่ง ที่อยู่ในเผ่า Rhizomyini ในวงศ์ย่อย Rhizomyinae ในวงศ์ Spalacidae มีรูปร่างคล้ายหนูขนาดใหญ่ มีรูปร่างโดยรวม คือ มีลำตัวกลม อ้วน ป้อม ขนสีน้ำตาล ตาและหูเล็กมาก ขาและหางสั้นไม่มีขน อาศัยอยู่ใต้ดินหรือโพรงไม้ฟันแทะคู่หน้ามีขนาดใหญ่เห็นได้ชัด 

มีทั้งหมด 4 ชนิด ใน 2 สกุล ที่พบในทวีปเอเชีย แถบภูมิภาคเอเชียใต้, เอเชียตะวันออกเฉียงใต้และประเทศจีนตอนใต้ ได้แก่

* สกุล *Rhizomys*
	+ อ้นใหญ่ (*R. sumatrensis*) เป็นชนิดที่ใหญ่ที่สุด โดยวัดความยาวจากหัวจนถึงปลายหางได้ 48 เซนติเมตร
	+ อ้นกลาง (*R. pruinosus*) เป็นชนิดที่มีขนาดรองลงมา
	+ อ้นเมืองจีน (*R. sinensis*) เป็นชนิดที่พบได้ในประเทศจีนตอนใต้

* สกุล *Cannomys*
	+ อ้นเล็ก (*C. badius*) เป็นชนิดที่เล็กที่สุด มีความยาววัดจากปลายจมูกจนถึงหางประมาณ 15-26.5 เซนติเมตร

โดยอ้นทั้งหมด จะขุดรูอาศัยอยู่ในป่า โดยเฉพาะป่าไผ่ เพราะกินไผ่และหน่อไม้เป็นอาหารหลัก ส่วนอาหารอื่น ๆ ได้แก่ ผลไม้ประเภทต่าง ๆ ที่หล่นตามพื้น ภายในรูมีทางยาวมากและแบ่งเป็นห้องได้หลายห้อง ใช้สำหรับเลี้ยงดูลูกอ่อนและเก็บอาหาร แต่จะขึ้นมาหากินบนพื้นดิน โดยปกติแล้วอ้นจะไม่กินน้ำโดยตรง แต่จะกินน้ำโดยผ่านจากการกัดแทะจากไม้ประเภทต่าง ๆ ที่กินเข้าไป อ้นจะผสมพันธุ์ในฤดูฝน ออกลูกครั้งละ 1-8 ตัว ซึ่งอ้นในภาษาเหนือมักถูกเรียกว่า "ตุ่น" ซึ่งเป็นสัตว์ที่มีลักษณะและพฤติกรรมคล้ายคลึงกัน แต่เป็นสัตว์ที่อยู่คนละอันดับกัน ซึ่งตามกฏกระทรวง พ.ศ.2546 อ้น ไม่มีรายชื่ออยู่ในสัตว์ป่าคุ้มครองประเภทที่ 1 แล้ว

ปัจจุบัน เกษตรกรที่อำเภอบ้านไร่ จังหวัดอุทัยธานี ได้ทำการเลี้ยงอ้นในเชิงเกษตรกรรมเพื่อพัฒนาไปสู่การเป็นสัตว์เศรษฐกิจและเพื่อการอนุรักษ์ โดยเลี้ยงไว้ในบ่อซีเมนต์ หรือโอ่ง ให้ไผ่กินเป็นอาหาร

อ้างอิง
-------

1. ↑  จาก itis.gov (อังกฤษ)
2. ↑  ความหมายของคำว่า อ้น ๑ ตามพจนานุกรมฉบับราชบัณฑิตยสถาน พ.ศ. 2542
3. ↑  อ้นเล็ก
4. ↑  อ้นเล็ก โดย สุรชิต แวงโสธรณ์[*ลิงก์เสีย*]
5. ↑  "กฏกระทรวง พ.ศ.2546"
6. ↑  *เพื่อนเกษตร*, เช้าข่าว 7 สี: อังคารที่ 23 ตุลาคม 2555 ทางช่อง 7

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Rhizomyini***
**เมตตา ซานดิฟอร์ต อาร์เทสต์** (อังกฤษ: Metta Sandiford-Artest) เดิมชื่อว่า **โรนัลด์ วิลเลียม "รอน "อาร์เทสต์,จูเนียร์** (Ronald William Artest, Jr.) เป็น นักบาสเกตบอล มืออาชีพ ชาวอเมริกันเชื้อสายแอฟริกัน

เกิดเมื่อวันที่ 13 พฤศจิกายน ค.ศ. 1979 ที่ นิวยอร์ก เริ่มเล่นบาสเกตบอลระดับอาชีพกับทีม ชิคาโก บูลส์ เมื่อปี ค.ศ. 1999 ขณะอายุเพียง 20 ปีและได้เล่นให้กับบูลส์ถึง 3 ฤดูกาลก่อนจะย้ายจากบูลส์ไปอยู่กับ อินเดียนา เพเซอร์ส ในปี ค.ศ. 2002 และอยู่กับเพเซอร์สนานถึง 4 ฤดูกาลก่อนจะถูกเทรดไปอยู่กับ ซาคราเมนโต คิงส์

ในสมัยที่เขายังอยู่กับอินเดียนานั้นเขาได้สร้างวีรกรรมเอาไว้ คือกระโดดขึ้นไปถีบและมีเรื่องชกต่อยกับแฟนบาสทีมดีทรอยต์ พิสตันส์ ในเหตุการณ์ที่เรียกว่า Pacer-Pistons Brawl หลังจากเหตุการณ์นี้ทำให้
เขาและเพื่อนร่วมทีมหลายคน เช่น สตีเฟ่น แจ็คสัน, เรจจี มิลเลอร์ โดนแบน โดยเฉพาะตัวของอาร์เทสต์นั้นโดนแบนตลอดฤดูกาล 

ในปี ค.ศ. 2006 อาร์เทสต์ได้ถูกขายจากเพเซอร์สไปอยู่กับทีมคิงส์ แต่อยู่ได้ 2 ปีก็ย้ายจากคิงส์ไปอยู่กับ ฮุสตัน รอคเกตส์ ในปี ค.ศ. 2008 แต่อยู่ได้เพียงฤดูกาลเดียวก็ย้ายมาอยู่กับ ลอสแอนเจลิส เลเกอรส์ ต้นสังกัดปัจจุบันเมื่อปี ค.ศ. 2009

อาร์เทสต์ ได้เปลี่ยนชื่อ และชื่อสกุล เป็น "เมตตา" นามสกุล "เวิลด์พีซ" เมื่อวันที่ 16 กันยายน 2011 ในช่วงพักฤดูกาล  เขากล่าวว่าได้แรงบันดาลใจในการเปลี่ยนชื่อมาจาก แชด เจวอน จอห์นสัน นักอเมริกันฟุตบอลทีมซินซินแนติเบงกอลส์ ที่เปลี่ยนนามสกุลจาก Johnson เป็น "Ochocinco" ในปี 2008  ประชาสัมพันธ์ส่วนตัวของอาร์เทสต์แถลงว่า ชื่อใหม่มาจากศัพท์พุทธศาสนา "เมตตา"

อ้างอิง
-------

1. 1 2  Bolch, Ben (September 16, 2011). "We have World Peace: Ron Artest gets name change". *Los Angeles Times*. สืบค้นเมื่อ 5 October 2011.
2. ↑  Shelburne, Ramona (September 1, 2011). "Ron Artest talks name-change holdup". *ESPNLosAngeles.com*. คลังข้อมูลเก่าเก็บจากแหล่งเดิมเมื่อ 2011-11-12. สืบค้นเมื่อ 2012-02-16.
สำหรับความหมายอื่น ดูที่ แก๊งออฟโฟร์
**แก๊งออฟโฟร์** เป็นที่สมาชิกพรรคพลังประชาชนใช้สื่อถึงบุคคลสี่คนในพรรค ซึ่งอ้างว่าพยายามจะยึดอำนาจภายในพรรค หลังจากพันตำรวจโททักษิณ ชินวัตรออกนอกประเทศ ได้แก่

1. สมัคร สุนทรเวช หัวหน้าพรรค
2. ธีรพล นพรัมภา เลขาธิการนายสมัคร
3. เนวิน ชิดชอบ หัวหน้ากลุ่มเพื่อนเนวิน และ
4. สุรพงษ์ สืบวงศ์ลี เลขาธิการพรรค

ต่อมา เมื่อพรรคประชาธิปัตย์ได้จัดตั้งรัฐบาลผสม เฉลิมชัย ศรีอ่อน รองหัวหน้าพรรคประชาธิปัตย์ และสมาชิกสภาผู้แทนราษฎรประจวบคีรีขันธ์ ผู้ผิดหวังในตำแหน่ง จึงเปิดเผยว่า ภายในพรรคประชาธิปัตย์ก็มี "แก๊งออฟโฟร์" เช่นเดียวกัน โดยอ้างว่ามีอำนาจกำหนดทิศทางของพรรค ได้แก่ 

1. สาทิตย์ วงศ์หนองเตย กรรมการบริหารพรรค
2. ศิริวรรณ ปราศจากศัตรู รองเลขาธิการพรรค
3. อัญชลี วานิช เทพบุตร เหรัญญิกพรรค และ
4. วิทยา แก้วภราดัย รองหัวหน้าพรรคดูแลภาคใต้

สุเทพ เทือกสุบรรณ เลขาธิการพรรค, อภิสิทธิ์ เวชชาชีวะ หัวหน้าพรรค และจุติ ไกรฤกษ์ สมาชิกสภาผู้แทนราษฎรพิษณุโลก ที่พลาดตำแหน่งเช่นเดียวกัน ปฏิเสธเรื่องดังกล่าว

อ้างอิง
-------

1. ↑  ""แฉลึก" ที่มา 2กลุ่มการเมือง "งูเห่า" แทงหลังนายเก่า คบคิดศัตรู สู่ย้ายพรรค". *www.thairath.co.th*. 2019-03-21.
2. ↑  ปชป.อกหักแฉแก๊งออฟโฟร์
3. ↑  ""อภิสิทธิ์"ยันไม่มีแก๊งค์ออฟโฟร์ในปชป". คลังข้อมูลเก่าเก็บจากแหล่งเดิมเมื่อ 2009-04-14. สืบค้นเมื่อ 2010-10-03.
**วันพ่อแม่** จัดขึ้นในประเทศเกาหลีใต้ในวันที่ 8 พฤษภาคม และในประเทศสหรัฐอเมริกาในวันอาทิตย์ที่สี่ของเดือนกรกฎาคม ในประเทศเกาหลีใต้กำหนดวันพ่อแม่ขึ้นเมื่อปี พ.ศ. 2516 แทนที่วันแม่ที่เคยกำหนดไว้เป็นวันที่ 8 พฤษภาคมมาก่อน มีการเฉลิมฉลองทั้งในส่วนภาครัฐและภาคเอกชน ในประเทศสหรัฐอเมริกากำหนดวันพ่อแม่ขึ้นเมื่อปี พ.ศ. 2537 ในสมัยของประธานาธิบดีบิล คลินตัน นอกจากนี้วันที่ 1 มิถุนายนยังได้รับการประกาศให้เป็น "วันพ่อแม่โลก" โดยสหประชาชาติเพื่อเป็นเครื่องหมายแสดงความขอบคุณสำหรับความมุ่งมั่นของพ่อแม่ที่มีต่อบุตรของตน ในประเทศฟิลิปปินส์กำหนดให้วันจันทร์แรกของเดือนธันวาคมของทุกปีเป็นวันพ่อแม่ แม้ว่าจะไม่มีการเฉลิมฉลองอย่างจริงจัง

ระดับนานาชาติ
-------------

สหประชาชาติประกาศให้วันที่ 1 มิถุนายนเป็น**วันพ่อแม่โลก** "เพื่อแสดงความขอบคุณพ่อแม่ทุกคนจากทั่วโลกสำหรับความมุ่งมั่นอย่างไม่เห็นแก่ตัวที่มีต่อลูก ๆ และการเสียสละตลอดชีวิตในการบำรุงความสัมพันธ์นี้"

ในประเทศสหรัฐอเมริกา
--------------------

ในประเทศสหรัฐอเมริกา วันพ่อแม่จัดขึ้นในวันอาทิตย์ที่สี่ของเดือนกรกฎาคม  กำหนดขึ้นในปี พ.ศ. 2537 เมื่อประธานาธิบดีบิล คลินตันลงนามในมติของรัฐสภาเป็นกฎหมาย ( ประมวลกฎหมายสหรัฐอเมริกา ลักษณะ 36 มาตรา 135 ) เพื่อ "รับรู้ ยกระดับ และสนับสนุนบทบาทของพ่อแม่ในการเลี้ยงดูลูก" ร่างกฎหมายดังกล่าวได้รับการเสนอโดยเทนต์ ลอตต์ วุฒิสมาชิกพรรครีพับลิกัน วันพ่อแม่ได้รับการสนับสนุนจากสมาชิกของโบสถ์แห่งความสามัคคี ซึ่งเฉลิมฉลองวันหยุดที่เรียกว่าวันพ่อแม่แม้ว่าจะเป็นวันอื่นก็ตาม   วันพ่อแม่มีการเฉลิมฉลองทั่วทั้งประเทศสหรัฐอเมริกา

ดูเพิ่ม
-------

* วันพ่อ
* วันแม่

อ้างอิง
-------

1. ↑  "The first Monday of December is Mother's Day and Father's Day". Malacañan Palace Presidential Museum and Library. คลังข้อมูลเก่าเก็บจากแหล่งเดิมเมื่อ December 8, 2014. สืบค้นเมื่อ June 18, 2017.
2. ↑  "Global Day of Parents". United Nations. สืบค้นเมื่อ June 6, 2014.
3. ↑  Anderson, Eloise (July 22, 2018). "Helping parents work, so children can succeed". *Dunn County News*. Wisconsin. สืบค้นเมื่อ July 22, 2018.
4. ↑  Mobile Register staff (July 30, 2000). "Parents Day shows links of Moon's church to GOP". *Mobile Register*. p. A9.
5. ↑  Holy Days and Holidays, Chung Hwan Kwak
6. ↑  National Parents' Day

แหล่งข้อมูลอื่น
---------------

* National Parents' Day Coalition เก็บถาวร พฤษภาคม 25, 2017 ที่ เวย์แบ็กแมชชีน
* White House press release proclaiming Sunday, July 23, 2006 as Parents' Day
สำหรับความหมายอื่น ดูที่ นีเวีย (แก้ความกำกวม)

**นีเวีย** (อังกฤษ: Nivea; เสียงอ่านภาษาเยอรมัน: [niˈveːa] ( ฟังเสียง),) เป็นตราสินค้าผลิตภัณฑ์ดูแลส่วนบุคคลสัญชาติเยอรมนีที่เชี่ยวชาญด้านการดูแลผิวหนังและร่างกาย เป็นเจ้าของโดยไบเออร์สดอร์ฟ โกลบอล อาเก ซึ่งมีฐานอยู่ในฮัมบูร์ก จึงเป็นที่มาของแบรนด์ยูเซอริน ชื่อนีเวีย มาจากคำคุณศัพท์ภาษาละติน *niveus*, *nivea*, *niveum* ซึ่งแปลว่า "หิมะขาว" 

ตราสินค้านีเวีย
ในช่วงทศวรรษที่ 1930 ไบเออร์สดอร์ฟไดผลิตผลิตภัณฑ์ต่างๆ เช่น น้ำมันฟอกหนัง ครีมโกนหนวด แชมพู น้ำยาทำความสะอาดผิวหน้า และโทนเนอร์ ในช่วงสงครามโลกครั้งที่สอง เครื่องหมายการค้า "นีเวีย" ถูกเวนคืนในหลายประเทศ หลังสงครามไบเออร์สดอร์ฟก็ได้ซื้อลิขสิทธิ์คืน ในช่วงทศวรรษ 1980 แบรนด์นีเวียได้ขยายไปสู่เศรษฐศาสตร์การตลาดในวงกว้าง

อ้างอิง
-------

1. ↑  Kleiner, Stefan; Knöbl, Ralf; Mangold, Max (2015). *Das Aussprachewörterbuch* (7 ed.). Berlin: Duden. p. 634. ISBN 978-3-411-04067-4.
2. ↑  Krech, Eva-Maria; Stock, Eberhard; Hirshfeld, Ursula; Anders, Lutz Christian (2010). "NIVEA". *Deutsches Aussprachewörterbuch*. Berlin, New York: De Gruyter. ISBN 978-3-11-018202-6. คลังข้อมูลเก่าเก็บจากแหล่งเดิมเมื่อ 2012-01-05. สืบค้นเมื่อ 2011-06-16.
3. ↑  "Latin Word Niveus". *LatinWordList.com*. คลังข้อมูลเก่าเก็บจากแหล่งเดิมเมื่อ 2010-12-20. สืบค้นเมื่อ 2011-04-16.